stanford-oval/wikipedia huggingface dataset:
Vieraan vallan aurinko
Arvostelut

Imperiumi.net: 8/10
Kaaoszine: 7/10
Savon Sanomat:
Soundi:
V2.fi:
WRC

WRC voi tarkoittaa ainakin seuraavia asioita:
Rallin maailmanmestaruussarja, WRC, englannin sanoista World Rally Championship
World Rally Car, WRC, rallin autoluokka.
World Rally Championship pelisarja rallin maailmanmestaruussarjasta
WRC 3, videopeli
WRC 4, videopeli
WRC 6, videopeli
WRC 7, videopeli
WRC 8, videopeli
WRC 9, videopeli
WRC 10, videopeli
World Radiocommunications Conference, Kansainvälisen televiestintäliiton radiokonferenssi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WRC”, voi hakea sivunnimihaulla, laajalla sivunnimihaulla tai tekstihaulla.
Vänrikki

Kenraalikunta
kenraali
kenraaliluutnantti
kenraalimajuri
prikaatikenraali
Esiupseerit
eversti
everstiluutnantti
majuri
Komppaniaupseerit
kapteeni
yliluutnantti
luutnantti
vänrikki
sotilasmestari
ylivääpeli
vääpeli
ylikersantti
kersantti
alikersantti
korpraali
sotamies
Suomen maa- ja ilmavoimien sotilasarvot
Vänrikki (lyhenne vänr.) on Suomen puolustusvoimissa käytössä oleva maa- ja ilmavoimien sotilasarvo. Merivoimissa vastaava arvo on aliluutnantti. Vänrikkiä vastasi käytöstä poistunut ratsuväen sotilasarvo kornetti. Reservin vänrikki (aliluutnantti) on korkein sotilasarvo, jonka 12 kuukauden varusmiespalveluksen aikana voi saada. Vänrikistä seuraava ylempi arvo on luutnantti.
Suomalainen käytäntö

Suomessa vänrikki on alin upseeriarvo, mutta germaanisissa ja joissain slaavilaisissa maissa aliupseeriston ja upseeriston väliin sijoittuva arvo. Nimitys juontuu saksan kielen lipunkantajaa tarkoittavasta sanasta Fähnrich. Se oli arvokas tehtävä, jota ei voitu uskoa aliupseerille eikä miehistölle, mutta joka ei vaatinut erityistä upseerikoulutusta. Toinen vastaavanlainen tehtävä on perinteisesti ollut kuriiri, joka myös on nuoremman upseerin suorittama tehtävä.
Suomalainen maa- tai ilmavoimien vänrikki tai merivoimien aliluutnantti vastaa anglosaksisten maiden 2. luutnanttia, joka on näiden maiden alin upseerinarvo.
Suomessa vänrikki on lähinnä reservin upseerien sotilasarvo. Reservin vänrikin arvoon ylennetään upseerikokelaat varusmiespalveluksen tai erillisen reserviläisille tarkoitetun kurssin päättyessä. Vänrikin arvoon ylennetään myös ne, jotka suorittavat Maanpuolustuskorkeakoulussa upseerin perusopinnot.
Vuonna 2007 Suomen puolustusvoimissa tapahtuneen uudistuksen johdosta määräaikaiseen sopimussotilaan virkaan pyrkivät reserviupseerit palvelevat myös vänrikkeinä.  Näistä on käytetty jo kauan osavirallista nimikettä ”kesävänrikki”. Sen sijaan vakinaisessa virassa toimivilla upseereilla luutnantti on yleensä alin sotilasarvo.
Sodan aikana vänrikit normaalisti johtavat joukkuetta. Tiedustelu-, tulenjohto- ja mittausryhmän johtajana on useimmiten vänrikki (ja rauhan aikana myös mahdollisesti upseerikokelas). Vänrikki voi toimia myös komppanian (patterin) varapäällikkönä.
Maavoimien vänrikin kauluslaatta.
Maavoimien vänrikin hihalaatta.
Ilmavoimien vänrikin kauluslaatta.
Ilmavoimien vänrikin hihalaatta.
Vänrikin arvomerkissä kauluslaatassa on yksi pieni heraldinen ruusu. Hihamerkissä puolestaan on yksi vaakaviiva. Ennen talvisotaa vänrikin ja muiden reservin upseerien arvomerkkiruusut olivat väriltään hopeisia, josta juontuu kansanomainen nimitys ”tinanappi”. Talvisodan jälkeen reserviupseerien arvomerkit ja arvot yhtenäistettiin aktiiviupseerien kanssa. Asetuksella 13. kesäkuuta 1941 poistettiin reserviupseeriarvot ja kaikille upseereille vahvistettiin samanlaiset arvomerkit. Tämän jälkeen sotilasarvojärjestyksessä ei ole ollut muodollista eroa aktiivi- ja reserviupseerien välillä. Reservi- ja aktiiviupseerin arvojärjestykseen vaikuttavat vain sotilasarvo ja ylennyspäivämäärä. Kuitenkin yksi pieni ero säilyi: kesäaikana yleensä vain kantaupseereilla oli mittojen mukaan tehtyjä asetakkeja, kun taas reserviläiset käyttivät valtion omistamaa kesäpuseroa. Muutamat varakkaammat reserviläiset tosin teettivät itselleen asetakkeja, mutta niitä käytettiin yleensä lomapukuina.
Ulkomainen käytäntö

Saksan Bundeswehrissä vastaava sotilasarvo on Fähnrich.
Vastaavia alimpia upseerinarvoja ovat englannin kielessä sekä ensign että second lieutenant. Näistä ensin mainittu on vanhentunut ja laajalti jo käytöstä poistunut muoto, mutta se on vielä käytössä Yhdysvaltojen laivastolla.
Webb Hayes

| James Webb Cook Hayes |
| --- | --- |

Henkilötiedot
Syntynyt: 20. maaliskuuta 1856  Cincinnati, Ohio
Kuollut: 26. heinäkuuta 1934  Cincinnati, Ohio
Kansalaisuus:  Yhdysvallat
Ammatti:  liikemies sotilas
Vanhemmat:  Rutherford B. Hayes Lucy Webb Hayes
James Webb Cook Hayes (20. maaliskuuta 1856 Cincinnati, Ohio – 26. heinäkuuta 1934 Cincinnati, Ohio) oli yhdysvaltalainen sotilas ja liikemies. Hayes palveli Yhdysvaltain armeijassa useissa eri sodissa ja oli sotilasarvoltaan prikaatikenraali. Hänelle myönnettiin vuonna 1902 Yhdysvaltain armeijan korkein ansiomerkki, Medal of Honor, hänen toiminnastaan Filippiineillä vuonna 1899 suoritetussa sotilasoperaatiossa. Liikemiehenä Hayes tunnetaan yhtenä yhä toiminnassa olevan Union Carbide -kemikaaliyhtiön perustajista.
Hayesin äiti oli Lucy Webb Hayes ja isä Yhdysvaltain 19. presidentti Rutherford B. Hayes. Isänsä kuoleman jälkeen Webb Hayes perusti Fremontiin Yhdysvaltain ensimmäisen presidentin kirjaston.
Käännös suomeksi
Vilmos Kondor

| Vilmos Kondor |
| --- | --- |
 Vilmos Kondor vuonna 2008.
Henkilötiedot
Syntynyt: 1954 (ikä 69–70)
Kansalaisuus:  Unkari
Kirjailija
Tuotannon kieli: unkari
Pääteokset:  Budapest noir -sarja
Aiheesta muualla
Löydä lisää kirjailijoitaKirjallisuuden teemasivulta
Vilmos Kondor  (s. 1954) on unkarilainen kirjailija, jonka ensimmäinen julkaistu romaani on Budapest noir (suom. Budapestin varjot).
Elämäkerta

Vilmos Kondor opiskeli ensin Szegedin yliopistossa ja myöhemmin Pariisissa. Suoritettuaan Sorbonnessa kemian diplomi-insinöörin tutkinnon hän palasi Unkariin ja asuu tätä nykyä pienessä länsiunkarilaisessa kylässä lähellä Sopronia ja opettaa lukiossa matematiikkaa ja fysiikkaa. Hän välttelee julkisuutta, antaa harvoin haastatteluja, ja niitäkin vain sähköpostilla. Onkin esitetty epäilyksiä, että Kondor ei olisi todellinen henkilö.kenen mukaan?
Kondor on kirjoittanut jo pitkään: ennen Budapestin varjoja (Budapest noir 2008) hän sai valmiiksi kolme romaania, joita hän ei kuitenkaan halua julkaista. Kondorin sanotaan ottaneen vaikutteita muun muassa Jim Thompsonin, Charles Willefordin ja Dashiell Hammettin tuotannosta.kenen mukaan? Kondor antaa teksteissään suuren roolin tunnelmaa luoville elementeille ja uskottavalle epookin ja paikkojen kuvaukselle. Hän hyödyntää teksteissään myös todellisia historian henkilöitä.
Teokset > Budapest noir -sarja

Kondorin rikosromaanien sankarina seikkailee rikosreportteri Zsigmond Gordon, joka dokumentoi Budapestin ja koko Unkarin alamaailmaa vuosina, jakaen itsekin välillä oikeutta rikosten uhreille.
Suomeksi julkaistut romaanit:
Budapestin varjot.  (Budapest noir, 2008)  Suomentanut Pullinen, Tähti. Helsinki:  Tammi, 2012.  ISBN 978-951-31-6886-5.
Budapestin synnit.  (Bűnös Budapest, 2009)  Suomentanut Pullinen, Tähti. Helsinki:  Tammi, 2013.  ISBN 978-951-31-7323-4.
Budapestin vakooja.  (A budapesti kém, 2010)  Suomentanut Schmidt, Tähti. Helsinki:  Tammi, 2014.  ISBN 978-951-31-7776-8.
Budapestin raunioissa.  (Budapest romokban, 2011)  Suomentanut Schmidt, Tähti. Helsinki:  Tammi, 2017.  ISBN 978-951-31-8851-1.
Budapestin marraskuu.  (Budapest novemberben, 2012)  Suomentanut Schmidt, Tähti. Helsinki:  Tammi, 2019.  ISBN 978-952-04-0804-6.
Suomeksi vielä julkaisemattomat saman sarjan romaanit:
Szélhámos Budapest.  (Budapestin huijari) Määritä julkaisija! (unkariksi)
Tunnustukset

Suomen dekkariseura ry palkitsi Vilmos Kondorin Budapest Noir -sarjasta 27. helmikuuta 2018 ulkomaisen jännityskirjallisuuden kunniakirjalla.
Suhde aikakauteen

Népszabadság-lehti julkaisi 4. heinäkuuta 2009 kirjailijan koko sivun haastattelun otsikolla ”30-luvun Budapest Noir”. Siinä kirjailija vastasi kysymykseen, miksi hän aikanaan valitsi romaaniensa ”tapahtumapaikaksi” juuri kyseisen aikakauden:
»Tänään me katselemme maailmansotien välistä Unkaria kuin se olisi joku tyystin toinen maa, jonka kanssa meillä ei ole juuri mitään tekemistä. Olemme nostaneet tuolta ajalta jalustalle muutamia nimiä, sellaisia kuin Béla Bartók tai kirjailijoista Karinthy tai Móricz – ja todenneet: no niin, heissä meillä on tuon ajan perintö. Kaikki muut on yksinkertaisesti pyyhitty pois: poliitikot, keskinkertaiset kirjailijat, revisionistit (…), tavalliset ihmiset. Meillä ei ole enää mitään käsitystä siitä, kuinka tuohon aikaan todella elettiin. Aivan kuin Horthyn Unkari ei olisi omaa historiaamme vaan jonkin aivan toisen maan menneisyyttä (…) Mutta kuitenkin mennyt aika on meidän kaikkien yhteistä omaisuutta, samoin kuin oma nykyisyytemme on sitä. Emme ole muuttuneet yhtään – ja tämän saa ymmärtää niin positiivisesti kuin negatiivisestikin. Tulee varmasti aika, jolloin joudumme kohtaamaan oman aikamme, tapahtuu se sitten historiankirjoituksen tasolla, yksilön tasolla tai kollektiivisella tasolla. Oma pyrkimykseni on vain todistaa, että noita mekin olimme ja olemme.»
Käännös suomeksi
Wernicken alue

Wernicken alue on alue ihmisen vasemmassa ohimolohkossa. Se liittyy puheen ymmärtämiseen. Alue on saanut nimensä saksalaisen neurologin ja psykiatrin Carl Wernicken mukaan, joka havaitsi, että tämän alueen vahingoittuminen voi aiheuttaa afasiaa.
Samoin silmillä nähty ja luettu kirjoitus voi olla merkityksetöntä jos alue on vaurioitunut.
Väinö Tuukkanen

Väinö Tuukkanen  (9. syyskuuta 1896 Viipuri – 8. tammikuuta 1985 Helsinki) oli suomalainen arkkitehti, joka toimi Helsingin kaupungin asemakaava- ja kaupunkisuunnittelutehtävissä lähes neljäkymmentä vuotta.
Väinö Tuukkasen vanhemmat olivat maalarimestari Vilhelm Tuukkanen ja Maria Seppänen. Hänen ensimmäinen puolisonsa vuodesta 1924 oli Airi Eini Elna Pelkonen (k. 1943) ja toinen vuodesta 1947 Ann-Marie Ahlfors. Tuukkanen tuli ylioppilaaksi 1916 ja valmistui arkkitehdiksi Teknillisestä korkeakoulusta 1921. Toimittuaan ensin yksityisen suunnittelutoimiston palveluksessa hän oli asutushallituksen rakennustoimiston apulaisjohtaja 1924–1926 ja johtaja 1929–1929, Helsingin kaupungin asemakaavaosaston toimistoarkkitehti 1929–1944, apulaisasemakaava-arkkitehti 1944–1948, kaupungin asemakaava-arkkitehti 1949–1954, asemakaavapäällikkö 1954–1964 ja kaupunkisuunniteluviraston päällikkö vuoteen 1965, jolloin hän jäi eläkkeelle. Tuukkanen opetti Helsingin yliopistossa rakennusoppia 1924–1948 ja toimi Suomen Golfliiton puheenjohtajana.
Weronika Nowakowska-Ziemniak

| Mitalit | Mitalit | Mitalit |  |
| --- | --- | --- | --- |
|  Weronika Nowakowska-Ziemniak |  Weronika Nowakowska-Ziemniak |  Weronika Nowakowska-Ziemniak |  |
Maa:  Puola
Naisten ampumahiihto
| MM-kilpailut  | MM-kilpailut  | MM-kilpailut  |  |
|  Hopeaa | Kontiolahti 2015 | pikakilpailu |  |
|  Pronssia | Kontiolahti 2015 | takaa-ajo |  |
Weronika Nowakowska-Ziemniak (s. 7. heinäkuuta 1986 Kłodzko) on puolalainen uransa päättänyt ampumahiihtäjä.
Nowakowska-Ziemniak osallistui Vancouverin olympialaisiin 2010, joissa hänen paras sijoituksensa oli normaalimatkan kilpailussa viides. Ruhpoldingin MM-kilpailuissa 2012 hän oli yhdeksäs yhteislähtökilpailussa. Nové Měston MM-kilpailuissa 2013 hän oli yhteislähtokilpailussa 12:s. Sotšin olympialaisissa 2014 Nowakowska-Ziemniakin paras sijoitus oli pikakilpailun seitsemäs. Kontiolahden MM-kilpailuissa 2015 hän sai hopeaa pikakilpailussa ja pronssia takaa-ajossa.
Ampumahiihdon maailmancupin kokonaispisteissä Nowakowska-Ziemniak on ollut parhaimmillaan 24:s kaudella 2011–2012.
Nowakowska lopetti uransa ampumahiihtäjänä maaliskuussa 2018.
Väinö Uoti

Uuno Väinö Uoti (25. syyskuuta 1906 Pusula – 8. elokuuta 1994 Kotka) oli suomalainen maanrakennusalan yrittäjä ja yritysjohtaja, joka sai teollisuusneuvoksen arvonimen.
Uotin vanhemmat olivat maanviljelijä Väinö Uoti ja Fanny Maria Naurismo ja puoliso vuodesta 1935 Fanny Annikki Stenfors. Uoti tuli ylioppilaaksi Tampereen suomalaisesta yhteiskoulusta vuonna 1927 ja valmistui agronomiksi ja maatalous- ja metsätieteiden kandidaatiksi vuonna 1932. Hän työskenteli ensin tilanhoitajana Urjalassa ja sitten opettajana Parikkalan, Uudenmaan ja Kyminlaakson maamieskouluissa. Viimeksi mainitussa hän työskenteli vuoteen 1956 asti ja oli myös koulun johtaja ja koulutilan hoitaja. Yritystoiminnan Uoti aloitti jo vuonna 1953 perustamalla raivaus- ja maansiirtoyhtiö Rai-Manin ja opettajan toimesta vuonna 1956 erottuaan vielä Kymen Raivaus -yhtiön, vuodesta 1971 Lakumo Oy. Hän siirsi Lakumoon myös Rai-Manin liiketoiminnan 1970-luvun alussa ja oli yhtiön toimitusjohtaja ja johtokunnan puheenjohtaja vuoteen 1977 asti. Yrityksestä tuli Suomen suurimpiin kuulunut yksityinen raivaus- ja maansiirtoliike. Teollisuusneuvoksen arvonimen vuonna 1970 saaneella Uotilla oli liiketoiminnan ohella myös useita luottamustehtäviä.
Viitapalsamirousku

| Viitapalsamirousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  glyciosmus
Kaksiosainen nimi
 Lactarius glyciosmus  (Fr.) Fr. 
Katso myös
   Viitapalsamirousku Wikispeciesissä   Viitapalsamirousku Commonsissa 
Infobox OKNimi-testi OK: 
Viitapalsamirousku (Lactarius glyciosmus) on kuperalakkinen ja ohutmaltoinen harmaanpunertava rouskulaji. Lakki on 2–6 senttimetriä leveä. Sen heltat ovat valkoiset tai hieman punaruskeat. Jalka on 2–7 senttimetriä pitkä, hoikka ja lakkia vaaleampi. Malto on valkeaa ja maitiaisneste on vetisenvalkoista. Sieni tuoksuu kookoshiutaleilta ja maistuu aluksi miedolta, mutta jälkimaku on kirpeä. Mietona maultaan se sopii ruokasieneksi, mutta pienen kokonsa vuoksi sitä voi pitää vähäpätöisenä. Rousku kasvaa sekametsissä, koivuviidoissa ja lehoissa varsinkin koivun seuralaisena hyvin yleisenä koko Suomessa. Suomessa laji on luokiteltu elinvoimaiseksi.
Aiheesta muualla

Laji.fi: viitapalsamirousku (Lactarius glyciosmus)
Luontoportti: Viitapalsamirousku Lactarius glyciosmus
Lactarius glyciosmus, viitapalsamirousku @ Natural Fungi in Finland)
Argentiinan jalkapalloliitto

Argentiinan jalkapalloliitto

Argentiinan jalkapalloliitto (esp. Asociación del Fútbol Argentino, AFA) on Argentiinan jalkapallon kattojärjestö. Se on perustettu 1893 ja kansainväliseen jalkapalloliitto Fifaan se liittyi 1912. Liiton puheenjohtaja on Claudio Tapia ja varapuheenjohtaja Daniel Angelici. Tapia on toiminut liiton puheenjohtajana vuodesta 2017..
Liitto hallinnoi muun muassa Argentiinan jalkapallomaajoukkueita ja maan jalkapallosarjoja pääsarjatasoa, Superliga Argentinaa, lukuun ottamatta. Vuoteen 2017 asti myös pääsarjataso, silloinen Primera División, oli liiton hallinnassa. Lisäksi liitto hallinoi Copa Argentinaa ja Supercopa Argentinaa.
Argentiinan jalkapalloliiton viime vuosikymmenet ovat olleet korruption varjostamat. Erityisesti liittoa vuodesta 1979 aina kuolemaansa 2014 asti johtanut Julio Grondona on ollut syytösten kohteena. Sveitsiläinen pankkiiri myönsi 2017 auttaneensa Grondonaa 25 miljoonan dollarin lahjuksien kanavoinnissa, minkä uskotaan olevan vain osa vuosien varrella tapahtuneesta korruptiosta. Grondonan kuoleman jälkeen puheenjohtajaksi noussut Luis Segura joutui myös myöhemmin luopumaan puheenjohtajuudestaan korruptio- ja väärinkäyttösyytösten vuoksi. Kesällä 2016 kansainvälinen jalkapalloliitto otti liiton toiminnan hallintaansa sekasortoisen tilanteen vuoksi kunnes Claudio Tapia valittiin uudeksi puheenjohtajaksi keväällä 2017.
Vähä Hirvijärvi (Pälkäne)

| Vähä Hirvijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°24′29″N, 24°34′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Vasajärveen 
Järvinumero:  35.716.1.018
Mittaustietoja
Pinnankorkeus:  118,7 m  
Rantaviiva:  1,99 km  
Pinta-ala:  10,724 ha  
Saaria:  ei saaria 
 fiVähä Hirvijärvi 
Vähä Hirvijärvi , tai myös Pieni Hirvijärvi , on Pirkanmaalla Pälkäneellä  sijaitseva järvi, joka sijaitsee Laipanmaan metsäalueella.
Maantietoa

Järven pinta-ala on 10,7 hehtaaria ja se on 750 metriä pitkä ja 200 metriä leveä. Pakkalan karttalehden alueella kallioperä on suurimmaksi osaksi liuskeista kiveä. Siihen on syntynyt jääkauden aikana mannerjäätikön kalliomurroksiin kuluttamia pitkiä ja syviäkin laaksoja, joiden suunta on luoteesta kaakkoon. Eräs tällainen näkyy maastossa kaakossa Läyliän järvestä alkavana ja luoteessa Keljonjärveen päättyvänä murroslinjana. Tähän laaksoon on muodostunut Iso Hirvijärvi, Vähä Hirvijärvi, Vasajärvi, Iso Saarijärvi, Iso Kaakkojärvi, Holtanoja ja sedimenttien peittämänä Keljonjärvi . Järven pohjoisrannasta kohoaa lähes 50 metriä vedenpintaa korkeammalle Tulivuori-niminen kalliolakinen kukkula. Sen nimi tulee kokkojen polttamisesta mäen päällä. Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat metsämaata. Rannoille on rakennettu viisi vapaa-ajan asuntoa, joille tulee tiet pohjoisesta Rajalan kämpältä tai etelästä Haltiasta. Iso Hirvijärven puoleisella kannaksella on sijainnut Hirvijärven kylä, joiden rakennuksia on säilynyt alkuperäisinä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 118,7 metriä mpy. Järveen tulee Ison Hirvijärven satametrinen laskuoja ja järven oma laskuoja lähtee järven länsipään pohjukasta ja se oja laskee Vasajärveen. Reitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Luontoarvoja

Järven itärannan ohi kulkee Laipanmaan retkeilyreitistön poku, joka käväisee entisen Hirvijärven kylän miljöössä. Sen rakennuskanta on säilytetty hyvässä kunnossa.
Waukegan

Waukegan joulunaikaan 2006.
Waukegan on noin 85 000[lähde? ] asukkaan kaupunki Yhdysvalloissa Illinoisin osavaltiossa. Waukegan sijaitsee Michiganjärven lounaisrannalla Chicagosta pohjoiseen.
Historia

Vuonna 1916 kaupungissa oli 20 244 asukasta, muun muassa muutamia satoja suomalaisia, joilla oli oma seurakunta. Siihen aikaan siellä oli suuri rautalankatehdas ja satama, ja sieltä harjoitettiin maataloustuotteiden vientiä.
Aiheesta muualla

Kuvia tai muita tiedostoja aiheesta Waukegan Wikimedia Commonsissa
WRC: FIA World Rally Championship

| WRC: FIA World Rally Championship |
| --- | --- |

Kehittäjä:  Milestone S.r.l.
Julkaisija:  Black Bean Games
Pelisarja:  World Rally Championship
Julkaistu:  AUS 7. lokakuuta 2010 EU 8. lokakuuta 2010 JP 14. huhtikuuta 2011
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Microsoft Windows, PlayStation 3, Xbox 360
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK  : 
WRC: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windowsille, PlayStation 3:lle ja Xbox 360:lle vuonna 2010. Peli sisältää kuljettajat, radat ja tallit rallin MM-sarjan kaudelta 2010 ja kolmelta oheisluokalta: Production World Rally Championship, Super 2000 World Rally Championship ja Junior World Rally Championship.
Aiheesta muualla

WRC FIA World Rally Championship MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:WRC: FIA World Rally Championship (2010 video game)
Käännös suomeksi
Askia Mohammad Ture

Askia Mohammad Ture (noin 1442–1538) oli afrikkalaisen Songhain valtakunnan johtaja. Mohammad Ture sai kunnianimen askia, 'voimakas', taisteluidensa seurauksena, ja nimi periytyi hänen seuraajilleen. Mohammad Turen hallituskaudella Songhai vahvistui ja laajeni Länsi-Afrikan  kaikkien aikojen suurimmaksi valtioksi. Songhai hallitsi lännessä entisen Malin kuningaskunnan alueita ja laajeni hausojen maille nykyiseen Nigeriaan asti.
Mohammad Ture lisäsi voimakkaasti kauppaa Euroopan ja Aasian kanssa. Timbuktu, Gao ja Djenné kehittyivät tärkeiksi kauppapaikoiksi. Hän edisti lukutaitoa ja perustutti useita kouluja. Hänen hallituskaudellaan julkaistiin useita oppikirjoja ja Sudanin historia, josta tuli myöhemmille historioitsijoille arvokas lähde ja ajankuva.
Mohammad Ture oli itse harras muslimi, ja teki pyhiinvaelluksen Mekkaan 1496, mutta ei käännyttänyt alaisiaan pakolla.
Arto Lapiolahti

Arto Kalervo Lapiolahti (s. 28. huhtikuuta 1947 Vaasa) on suomalainen kansanedustaja ja poliitikko. Lapiolahti toimi kansanedustajana vuosina 1987–1991 ja uudelleen 1997–1999, jolloin hän nousi eduskuntaan varasijalta Teknisten liiton johtoon siirtyneen kansanedustaja Ilkka Joenpalon tilalle. Kansanedustajana Lapiolahti edusti Hämeen läänin eteläistä vaalipiiriä ja kuului Sosiali­demo­kraattiseen eduskuntaryhmään.
Webbin piirikunta

Webbin piirikunta (engl. Webb County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 267 114. Piirikunnan hallintokeskus ja väkiluvultaan suurin kunta on Laredon kaupunki. Piirikunta perustettiin 28. tammikuuta 1848.
Aiheesta muualla

Kuvia tai muita tiedostoja aiheesta Webbin piirikunta Wikimedia Commonsissa
Webb (New York)

| Webb |
| --- | --- |
 Webbin sijainti Herkimerin piirikunnassa
 Webb
 Koordinaatit: 43°46′4″N, 74°56′41″W 
Valtio:  Yhdysvallat
Osavaltio:  New York
Piirikunta:  Herkimer
Pinta-ala:  
 – Kokonaispinta-ala:  1 250 km²
 – Josta vettä:  80 km² 
Väkiluku (2020):  1 797
 – Väestötiheys:  1,4 as./km²
 
 https://townwebb.digitaltowpath.org:10086/content 
Infobox OKVirheellinen NIMI-arvo: 
Webb on kunta (town) New Yorkin osavaltiossa, Yhdysvalloissa. Sen väkiluku oli 1 797 vuonna 2020. Kunta sijaitsee Herkimerin piirikunnassa, ja se on maapinta-alaltaan New Yorkin osavaltion suurin kunta.
Väestö

Vuonna 2020 Webbissä asui 1 797 asukasta ja 603 kotitaloutta. Asukkaiden mediaani-ikä oli 59,5 vuotta ja kotitalouksien mediaanitulot olivat 88 750 dollaria. 10,1 % asukkaista puhui kotonaan jotain muuta kieltä kuin englantia ja 1,2 % asukkaista oli syntynyt ulkomailla.
Bahuvriihi

Bahuvriihi on yhdyssana, jonka kirjaimellisesti tarkoittama asia on koko yhdyssanan tarkoittaman olennon ominaispiirre. Esimerkiksi sanat kaljupää, herkkusuu, harvahammas, pitkätukka ja  hapannaama ovat bahuvriihiyhdyssanoja. Bahuvriihit ovat eräs määritysyhdyssanojen alalaji. Bahuvriihit eivät kuitenkaan ole jälkiosansa alalajeja eli hyponyymeja. Esimerkiksi sana harvahammas ei ole alakäsite edusosalle hammas vaan tarkoittaa sellaista, jolla on harvat hampaat.  Bahuvriihejä käytetään pääasiassa substantiiveina, mutta ne saattavat esiintyä myös adjektiivin kaltaisina määritteinä kuten ilmauksessa ”kaistapää autoilija”. Bahuvriiheistä ei käytetä komparatiivimuotoja, kuten muotoa kaistapäämpi.
Bahuvrīhi on sanskritin kielen sana, ja siihen liittyvä kielioppitermi on saanut alkunsa intialaisen kielitieteilijä Pāṇinin tutkimuksista. Bahuvrīhi on itsekin bahuvriihi. Sen alkuosan bahu merkitys on ’paljon’, ja vrīh tarkoittaa riisiä. Kokonaisuudessaan kyseinen yhdyssana merkitsee rikasta.